OzLabs/hebrew-wiki-articles huggingface dataset:
טרייסי סקוגינס

טרייסי דאוון סקוגינס (באנגלית: Tracy Dawn Scoggins; נולדה ב-13 בנובמבר 1953) היא שחקנית אמריקאית.

==ביוגרפיה==
סקוגינס נולדה בגלבסטון שבטקסס כבת יחידה לאם שחקנית טניס ובוגרת לימודי משפטים ולאב עורך דין, בגיל תשע ניצחה בתחרות קפיצה למים ולאחר מכן זכתה במדליה בתחרות שחייה, בבית הספר התיכון הייתה מעודדת וספורטאית מצטיינת, ב-1970 החלה ללמוד באוניברסיטה, היא הייתה חברה בנבחרת ההתעמלות של האוניברסיטה וסיימה תואר בחינוך גופני, בנוסף היא הייתה במיונים לקראת אולימפיאדת סיאול (1988).

התגלתה על ידי ג'ון קזבלנקס עבור סוכנות הדוגמנות עלית ועבדה כדוגמנית בניו יורק, בנוסף למדה משחק בHB Studio, תפקיד המשחק הראשון שלה היה בסדרה "הדיוקס קורעים את האזארד", לאחר מכן היא שיחקה בתפקידי אורח במספר סדרות טלוויזיה, ב-1985 היא קיבלה תפקיד בסדרת ההמשך של שושלת "משפחת קולבי".

ב-1988 הנחתה לצד אלן ת'יק את תחרות מיס ארצות הברית ומיס תבל, מ-1993 ועד 1998 שיחקה את אליזבת' לוקלי בסדרה בבילון 5 ומ-1993 ועד 1997 גילמה את כתבת הרכילות קאט גרנט בלויס וקלארק: הרפתקאותיו החדשות של סופרמן. 

ב-2005 שיחקה בסרט "החותך" לצד צ'אק נוריס, והחלה לשחק בסדרת הדרמה הלהט"בית "מפרץ דנטה" ברשת Here TV, במשך שלוש עונות עד 2007 את דמותה של גרייס נאוויל. ב-2012 התארחה בסדרה "קאסל".

==קישורים חיצוניים==

* 

==הערות שוליים==

קטגוריה:דוגמניות מטקסס
קטגוריה:שחקניות קולנוע וטלוויזיה אמריקאיות
קטגוריה:מנחי תחרויות יופי
קטגוריה:בוגרי אוניברסיטת המדינה של טקסס
קטגוריה:אמריקאיות שנולדו ב-1953
קטגוריה:אמריקאים שנולדו ב-1953
הבחירות לראשות עיריית מוסקבה (2003)

הבחירות לראשות העיר מוסקבה 2003 נערכו ב-7 בדצמבר 2003, במקביל לבחירות לדומה הממלכתית.
== מועמדים ==
* אלכסנדר קראסנוב (נולד ב-31 באוקטובר 1956, מוסקבה). בזמן הבחירות היה ראש המועצה של רובע פרסננסקי במוסקבה. היה מועמד עצמאי. הגיש את מועמדותו ב-13 באוקטובר 2003.
* אלכסנדר לבדב. נשיא "הבנק הרזרבי הלאומי". מועמד עצמאי, הגיש את מועמדותו ב-8 באוקטובר 2003, עמד בראש הסניף המוסקבאי של מפלגת "מולדת".
* ניקולאי ליפאנוב. מנכ"ל חברת "איגוד פרוגרס".
* יורי לוז'קוב. ראש העיר המכהן של מוסקבה. הגיש מועמדות ב-24 בספטמבר 2003. נתמך על ידי מפלגת השלטון "רוסיה המאוחדת".
* אלכסיי מיטרופאנוב. חבר פרלמנט. הגיש מועמדות ב-22 בספטמבר 2003 ונכלל ברשימה הפדרלית של המפלגה הליברל-דמוקרטית. לא השתתף בבחירות והסיר את מועמדותו בשל העובדה שהחליט לרוץ לדומה הממלכתית.
* הרמן סטרליגוב. איש עסקים רוסי, אחד המיליונרים הראשונים של רוסיה. הגיש מועמדות ב-12 בספטמבר 2003. בזמן הבחירות כיהן כסגן מנכ"ל קרן הצדקה האזורית למען האמהות "לא תרצח".
* איגור סמיקוב. איש ציבור ומדינאי. פעיל זכויות אדם. בזמן הבחירות — ראש המחלקה המשפטית של חברת "Delo". הגיש מועמדותו ב-1 באוקטובר 2003. אך לא השתתף לבסוף בבחירות והביע תמיכה בלוז'קוב.

== תוצאות הבחירות ==
{| class="wikitable" style="margin-bottom: 10px;"
!המקום
!המועמד
!קולות
!%
|-
| align="center" |1.
|יורי לוז'קוב
| align="right" |3,018,500
| align="right" |74,83
|-
| align="center" |2.
|אלכסנדר לבדב
| align="right" |499,318
| align="right" |12,78
|-
| align="center" |3.
|הרמן סטרליגוב
| align="right" |147 320
| align="right" |3,65
|-
| align="center" |4.
|ניקולאי ליפאנוב
| align="right" |46,222
| align="right" |1,15
|-
| colspan="2" |פתקים לבנים
| align="right" |314,289
| align="right" |7.17
|-
| colspan="2" |הצבעות פסולות
| align="right" |32,963
| align="right" |0,82
|-
| colspan="2" |סך הכל
| align="center" |4,033,637
| align="right" |100,00
|}

== ראו גם ==
* הבחירות לראש עיריית מוסקבה (1991)
* הבחירות לראש עיריית מוסקבה (1996)
* הבחירות לראש עיריית מוסקבה (1999)
* הבחירות לראש עיריית מוסקבה (2013)

== קישורים חיצוניים ==
* [https://web.archive.org/web/20090305142559/http://vestnik.mgik.mos.ru/default.aspx האתר הרשמי של ועדת הבחירות העירונית של מוסקבה]
* [http://www.newsru.com/russia/08dec2003/moscow_.html תוצאות הבחירות] באתר news.ru

== הערות שוליים ==

קטגוריה:בחירות במוסקבה
קטגוריה:2003 ברוסיה
קטגוריה:2003 בפוליטיקה
רוצחות מבית טוב

רוצחות מבית טוב הוא סרט טלוויזיה דרמה תיעודית ישראלי העוסק ברצח מלה מלבסקי ששודר ב-16 בספטמבר 2018 בקשת 12.

==תקציר==
רוצחות מבית טוב עוקב אחר חקירת רצח מלה מלבסקי בידי אביבה גרנות וחוה יערי. הסרט התיעודי בנושא משלב ראיונות, צילומי והקלטות ארכיון ושחזור נרחב בידי שחקנים ושחקניות. כל זאת על מנת להמחיש את האירועים שהתרחשו בחדר החקירות ומחוצה לו.

==משתתפים ושחקנים==
{| class="wikitable"
!שם הדמות
!השתתף/ה בסרט
!שחקן/ית בסרט
!הערות
|-
|מישל חדד
|כן
|ציון אשכנזי
|החוקר הראשי בפרשת רצח מלה מלבסקי
|-
|חווה יערי
|לא
|נתי קלוגר
|אחת מרוצחות מלה מלבסקי
|-
|אביבה גרנות
|לא
|עירית נתן בנדק
|אחת מרוצחות מלה מלבסקי
|-
|נאוה הורביץ
|כן
|מילי עשת
|שוטרת סמויה מטעם המשטרה
|-
|מלי שחורי
|כן
|יערה ביסטרי
|חוקרת שהוצמדה לחווה יערי
|-
|ציפי קביליו
|לא
|אריאל נוביק
|אחותה של חווה יערי
|-
|רפי תירם
|כן
| rowspan="4" style="background:grey; " |מרואיין/ת בלבד
|חוקר ברצח מלה מלבסקי
|-
|חיה שפרן
|כן
|אחותה של מלה מלבסקי
|-
|חיים קנת
|כן
|עורך דינה של אביבה גרנות
|-
|ברוריה אבידן-בריר
|כן
|עיתונאית בתקופת חקירת רצח מלה מלבסקי
|}

==ביקורות ורייטינג==
הביקורות על הסרט היו טובות ובמיוחד הקטעים המשוחזרים בסרט צוינו לטובה, קטעים אלה גם נחשבו כסיכון גדול.
באחת הביקורות נכתב:

הסרט זכה ל-13.3% רייטינג והוביל את טבלת הרייטינג של אותו יום.

==ראו גם==
* רצח מלה מלבסקי
* צל של אמת

==הערות שוליים==

קטגוריה:סרטים תיעודיים ישראליים
קטגוריה:סרטי 2018
קטגוריה:סרטי טלוויזיה ישראליים
קטגוריה:קשת: תוכניות וסדרות
קטגוריה:סרטי פשע ישראליים
קטגוריה:פשע אמיתי בטלוויזיה הישראלית
קטגוריה:סרטים ישראליים משנת 2018
הבחירות לראשות עיריית מוסקבה (1999)

הבחירות לראשות עיריית מוסקבה 1999 נערכו ב-19 בדצמבר 1999 בעיר מוסקבה. על פי תוצאות הסיבוב הראשון עם 69,2% מהקולות זכו יורי לוז'קוב (לתפקיד ראש העיר) וואלרי שנצב (כסגן ראש העיר).
== תוצאות הבחירות ==
{| class="wikitable" style="margin-bottom: 10px;"
! rowspan="2" |#
! colspan="2" |מועמדים
! rowspan="2" |קולות
! rowspan="2" |%
|-
!לראש העיר
!לסגן ראש העיר
|-
| align="center" |1.
|יורי לוז'קוב
|ואלרי שנצב
| align="right" |3,174,658
| align="right" |69,9
|-
| align="center" |2.
|סרגיי קיריינקו
|ויאצ'סלב גלאזיצ'ב
| align="right" |510,958
| align="right" |11,3
|-
| align="center" |3.
|פאבל בורודין
|לאוניד טרושין
| align="right" |273,026
| align="right" |6,0
|-
| align="center" |4.
|יבגני מרטינוב
|סרגיי סריוגין
| align="right" |128,404
| align="right" |2,8
|-
| align="center" |5.
|דמיטרי ואסילייב
|אלכסנדר נטסוב
| align="right" |47,067
| align="right" |1,0
|-
| align="center" |6.
|אלכסיי מיטרופאנוב
|אנדריי ברז'נייב
| align="right" |27,528
| align="right" |0,6
|-
| align="center" |7.
|ולדימיר וורונין
|סבטלנה סאבינובה
| align="right" |18,564
| align="right" |0,4
|-
| align="center" |8.
|ולדימיר קיסליוב
|ואלרי קירייב
| align="right" |8,944
| align="right" |0,2
|-
| colspan="3" |נגד כולם
| align="right" |254,013
| align="right" |5,6
|-
| colspan="3" |קולות פסולים
| align="right" |98,974
| align="right" |2,2
|-
| colspan="3" |סך הכל
| align="right" |4,542,136
| align="right" |100,00
|}

== ראו גם ==

* הבחירות לראש עיריית מוסקבה (1996)
* הבחירות של ראש העיר של מוסקבה (2003)
* הבחירות של ראש העיר של מוסקבה (2013)

== קישורים חיצוניים ==
* [https://web.archive.org/web/20110703110917/http://lawrussia.ru/texts/legal_574/doc574a498x900.htm החלטת ועדת הבחירות של מוסקבה באשר לתוצאות הבחירות, 22.12.1999.] ([https://archive.today/20130417102001/www.pravoteka.ru/pst/1010/504530.html קישור-כפול])
* סעיף [http://lyubarev.narod.ru/elect/book/ch13.html 13. בחירות חברי הדומה הממלכתית, ראש העיר של מוסקבה ויועצים הרבעים (19 בדצמבר 1999)] // בחירות במוסקבה: ניסיון של שתים עשרה שנים. בשנים 1989 ו-2000 // כתבת תסקיר 

== הערות שוליים ==

קטגוריה:בחירות במוסקבה
קטגוריה:1999 ברוסיה
קטגוריה:1999 בפוליטיקה
המתאם המיוחד מטעם האומות המאוחדות לתהליך השלום במזרח התיכון

המתאם המיוחד מטעם האומות המאוחדות לתהליך השלום במזרח התיכון (באנגלית: United Nations Special Coordinator for the Middle East Peace Process), היה ידוע בעבר בשם המתאם המיוחד מטעם האומות המאוחדות (UNSCO), "מייצג את המזכיר הכללי ומוביל את מערכת האומות המאוחדות בכל המאמצים המדיניים והדיפלומטיים הקשורים לתהליך השלום, כולל אלה באזור המזרח התיכון" וגם "מתאם את העבודה ההומניטרית ועבודת הפיתוח של סוכנויות האו"ם ותוכניות בשטחים הפלסטיניים הכבושים, בתמיכה ברשות הפלסטינית והעם הפלסטיני". משרד המתאם הוקם ביוני 1994, בעקבות חתימת הסכמי אוסלו, זאת במטרה לסייע בתהליך המעבר, וכדי "לענות על הצרכים של העם הפלסטיני". רוברט סרי החזיק במשרת המתאם מנובמבר 2007 עד 5 בפברואר 2015, אז הוחלף על ידי ניקולאי מלאדנוב. בסוף 2020 מונה לתפקיד תור ונסלן הנורווגי.

==היסטוריה==
ב-21 בדצמבר 1993 אימצה העצרת הכללית של האומות המאוחדות את החלטה 48/213. בסעיף 11 להחלטה התבקש המזכיר הכללי של האומות המאוחדות להבטיח עבודה מתואמת של מערכת האומות המאוחדות למען מתן תגובה לצורכי העם הפלסטיני ולרתום לצורך כך סיוע כספי, טכני, כלכלי ואחר. ב-15 ביוני 1994 מינה המזכיר הכללי את השגריר טריה לארסן מנורווגיה למשרת המתאם המיוחד הראשון. לארסן סיים את תקופת כהונתו הראשונה ב-31 באוקטובר 1996. בין 6 בפברואר 1997 ל-30 בספטמבר 1999 שימש בתפקיד המתאם צ'ינמאיה גרחאן מהודו. ב-1 באוקטובר 1999 שב והתמנה לתפקיד טרייה לארסן, וסיים את תקופת כהונתו השנייה ב-31 בדצמבר 2004. ב-1 במאי 2005 התמנה הדיפלומט הפרואני אלברו דה סוטו לתפקיד. ב-15 במאי 2007 נכנס לתפקיד מייקל ויליאמס ב-1 בדצמבר 2007 נכנס לתפקיד רוברט סרי מהולנד. הוא שימש בתפקידו עד 5 בפברואר 2015. ב-1 בפברואר הודיע המזכיר הכללי על מינוי ניקולאי מלאדנוב, אשר היה בעבר שר החוץ של בולגריה, כמחליפו של רוברט סרי בתפקיד. לסגנו של מלאדנוב התמנה ג'יימי מקגולדריק, המשמש גם כמתאם הסיוע ההומניטרי לשטחים הפלסטיניים הכבושים.

למתאם המיוחד משרדים בירושלים, ברמאללה ובעזה, והוא כפוף למחלקה לעניינים מדיניים באומות המאוחדות. תפקידו של המתאם להיות שליחו של הארגון בשטח ולתאם את פעולותיהן של יותר מעשרים סוכנויות שונות של האומות המאוחדות הפועלות באזור. המתאם מגיש דו"חות על פעולותיו לאומות המאוחדות, ודו"חות אלה מתפרסמים לציבור.

== קישורים חיצוניים ==
* 

==הערות שוליים==

קטגוריה:תהליך השלום הישראלי-פלסטיני
קטגוריה:האומות המאוחדות: אישים
קטגוריה:שליחי האו"ם למזרח התיכון
את מוכנה

"את מוכנה" הוא סינגל מחאתי שהוקלט על ידי הזמרת-יוצרת הישראלית דנה אינטרנשיונל.<ref name=":0"></ref> השיר יצא לאור ב-12 באוגוסט 2007, כסינגל השלישי מתוך אלבום האולפן השמיני שלה, הכל זה לטובה, בהוצאת חברת התקליטים הד ארצי.

השיר לא הצליח לשחזר את הצלחת שני הסינגלים הקודמים, והושמע רק מעט פעמים ברדיו.

== רקע וכתיבה ==
השיר נכתב והולחן על ידי אלי אברמוב שהלחין את להיטה "Love Boy" והופק על ידי שי כרם. השיר שימש כשיר פרסומי שהופיע בפרסומת של תאגיד הביטוח האמריקאי בין-לאומי AIG, בה דנה אינטרנשיונל מופיעה.

סגנון השיר הוא פופ רוק, והוא מעין שיר מחאתי בו אינטרנשיונל מדברת על האנשים שרוצים ברעתה.

== ביקורות ==
בביקורת באתר "סקיצה פלוס" נכתב: "'את מוכנה' הוא שיר המשלב גיטרות סטייל שנות ה-80', עם טקסט, שהוא באיזה מקום, אוטוביוגרפי על דנה אינטרנשיונל, וזו לא פעם ראשונה שדנה מבצעת שיר שכזה, זוכרים את 'ניצחתי', רק שהפעם זה נשמע הרבה יותר טוב. אם עד עכשיו זה לא היה מובן, דנה מוכנה יותר מאי פעם, תענוג לאוזניים לשמוע אותה שוב עם שירים חדשים".

כמו כן, סקר יוסי חרסונסקי את השיר בשלילה, תוך שהעניק לו ציון של שני כוכבי זהב מתוך חמישה בסך הכול.

== וידאו קליפ ==
ביולי 2007, הצטלמה דנה אינטרנשיונל לאחד מפרקי התוכנית "יום בחיי", והוחלט כי חלקים ממנו ישמשו לקליפ הרשמי שיצא לאחר מכן. בקליפ, ניתן לראותה כשהיא שרה במיקרופון, וסצנות בהן פפראצי מצלמים אותה.

הקליפ בוים על ידי אורי שיצר, ופורסם ביוטיוב בשנת 2007.

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|12 באוגוסט 2007
|תקליטור
|הד ארצי
|style="text-align:center;"|<ref name=":0" />
|}

== קישורים חיצוניים ==

* [https://www.nli.org.il/he/items/NNL_MUSIC_AL997008940230005171/NLI דף שיר של השיר את מוכנה באתר הספרייה הלאומית]

== הערות שוליים ==

קטגוריה:שירי 2007
קטגוריה:סינגלים מ-2007
קטגוריה:שירי דנה אינטרנשיונל
קטגוריה:שירים בעברית
קטגוריה:שירים שנכתבו על ידי אלי אברמוב
קטגוריה:שירים שהולחנו על ידי אלי אברמוב
קטגוריה:שירים שהופקו על ידי אלי אברמוב
קטגוריה:שירים שהופקו על ידי זיו גולנד
קטגוריה:שירים על המדיה
קטגוריה:שירים עם נושאים פמיניסטיים
קטגוריה:סינגלים בהוצאת הד ארצי
דנמרק באירוויזיון 1957

לרשת השידור של דנמרק הוגשו 117 שירים לקראת אירוויזיון 1957, מתוכם רק 6 נבחרו לתחרות הקדם שנערכה. שני זמרים התחרו בבחירת השיר - בירטה וילקה וגוסטב וינקלר. כל אחד מהם הופיע לבד עם שני שירים, וכן שניהם ביצעו שני דואטים יחדיו. צוות שיפוט של 10 אנשים בחר את הזוכה, ורק שמות שני השירים המובילים הוכרזו - שני הדואטים שביצעו. התחרות שודרה ב-17 בפברואר 1957, והנחה אותה וולמר סורנסן.

{| class=wikitable
|-
!#
!מבצע
!שיר
!תרגום לעברית
!מקום
|-
| 1 ||בירטה וילקה
| Chanson Ordinaire || שיר רגיל || 3
|-
| 2 || גוסטב וינקלר || Fata Morgana || פטה מורגנה || 5
|-
| 3 || בירטה וילקה || Hele Verden Venter På Vår || העולם כולו מחכה לאביב || 6
|-
| 4 || בירטה וילקה וגוסטב וינקלר || Kærlighedens Cocktail || קוקטייל האהבה || 2
|-
| 5 || גוסטב וינקלר || Længslernes Veje || הדרכים להתגעגע || 4
|-bgcolor="gold"
| 6 || בירטה וילקה וגוסטב וינקלר || Skibet skal sejle i nat || הספינה עוזבת הלילה || 1
|}

1957
קטגוריה:מדינות באירוויזיון 1957
הממלכה המאוחדת באירוויזיון 1959

לקראת אירוויזיון 1959 בריטניה ערכה תחרות קדם בשם Eurovision Song Contest British Final איתה היא בחרה את השיר לאירוויזיון 1959. התחרות נערכה במתכונת של שני חצאי גמר וגמר והנחה אותה פיט מורי.

חצי גמר ראשון(2 בפברואר 1959)
{| class="wikitable"
|-
! # !! מבצע !! שיר !! תרגום
|-
| 1 || מריון קין || "I'll Be With You" || אני אהיה איתך
|- bgcolor="ffdead"
| 2 || פרל קאר וטדי ג'ונסון || Sing, Little Birdie || שירי, ציפור קטנה
|- bgcolor="ffdead"
| 3 || גלן מאסון || Suddenly || לפתע
|-
| 4 || דון רני || "How Could I Know" || איך יכולתי לדעת
|- bgcolor="ffdead"
| 5 || סטיב מרטין || One Lonely Heart || לב בודד אחד
|-
| 6 || Sheila Buxton || "Love Me, Love Me" || תאהב אותי, תאהב אותי
|-
|}

חצי גמר שני(5 בפברואר 1959)
{| class="wikitable"
|-
! # !! מבצע !! שיר !! תרגום
|- bgcolor="ffdead"
| 1 || ליטה רוזה || This Is My Town || זאת העיר שלי
|-
| 2 || לסטר פרגוסון || "This I Will Tell You My Son || אני אגיד לך את זה בני
|-
| 3 || פרל קאר וטדי ג'ונסון || "That's It, That's Love" || זהו זה, זאת אהבה
|-
| 4 || רוזמרי סקווירס || "Cha Cha Chocola" || צ'ה צ'ה צ'וקולה
|- bgcolor="ffdead"
| 5 || ג'ון האנסון || "Success" || הצלחה
|- bgcolor="ffdead"
| 6 || ולרין שיין || "Oh, Oh, Reckon I Must Be In Love" || אני חושבת שאני מאוהבת
|-
|}

 הגמר(7 בפברואר 1959)
{| class="wikitable"
|-
! # !! מבצע !! שיר !! תרגום !! מקום
|- bgcolor="ffdead"
| 1 || פרל קאר וטדי ג'ונסון || "Sing, Little Birdie" || שירי ציפור קטנה || 1
|-
| 2 || גלן מאסון || "Suddenly" || לפתע || 3
|-
| 3 || סטיב מרטין || "One Lonely Heart" || לב בודד אחד || 4
|-
| 4 || ליטה רוזה || "This Is My Town" || זאת העיר שלי || 2
|-
| 5 || ג'ון האנסון || "Success" || הצלחה || -
|-
| 6 || ולרין שיין || "Oh, Oh, Reckon I Must Be In Love" || אני חושבת שאני מאוהבת || -
|}

קטגוריה:הממלכה המאוחדת באירוויזיון
קטגוריה:מדינות באירוויזיון 1959
קטגוריה:1959 בממלכה המאוחדת
ציון חגי

ציון חגי (נולד בשנת 1950) הוא רופא ישראלי, מומחה למיילדות וגינקולוגיה במרכז הרפואי קפלן, ראש החוג למנהל מערכות בריאות במרכז האקדמי פרס ברחובות ויושב ראש ההסתדרות הרפואית בישראל.

==ביוגרפיה==
סיים את לימודי הרפואה בבית הספר לרפואה ע"ש סאקלר באוניברסיטת תל אביב. בשנים 1979-1985 התמחה בתחום המיילדות והגינקולוגיה בבית החולים סורוקה בבאר שבע. עם סיום ההתמחות נסע לארצות הברית, שם ביצע תת-התמחות בתחום רפואת האם והעובר באוניברסיטת ייל, ניו הייבן, קונטיקט.

לאחר חזרתו ארצה, בשנת 1990, מונה למנהל היחידה להריון בסיכון גבוה במרכז הרפואי קפלן ברחובות. בשנת 1996 מונה למנהל חטיבת נשים ויולדות בקפלן, תפקיד אותו מילא במשך 21 שנים, עד אפריל 2017. תחת ניהולו זכתה החטיבה פעמיים בתואר המערך המצטיין בבתי החולים של שירותי בריאות כללית בהתייחס למדדים קליניים, הוראה, פרסום מחקרים וחדשנות רפואית.

חגי פרסם מעל 100 מחקרים רפואיים מקוריים שהתפרסמו בכתבי עת ובעיתונות הבינלאומית ועיקרם עוסק בתחום רפואת האם והעובר וסיבוכי הריון בכלל ובסוכרת הריונית בפרט.

במסגרת פעילותו באיגוד המקצועי למיילדת וגינקולוגיה נבחר חגי לכהן כיו"ר החברה הישראלית לרפואת האם והעובר ואף כיהן בעברו כיו"ר החברה הישראלית לאנדוסקופיה גניקולוגית.

לאחר שמונה למנהל חטיבת נשים ויולדות נבחר לכהן גם כיו"ר ועד הרופאים במרכז הרפואי קפלן, ובתפקיד זה מכהן עד היום. בשנת 2014 נבחר לתפקיד של יו"ר ועד חטיבת הרופאים בבתי החולים של שירותי בריאות כללית, במסגרתו ייצג 14 בתי החולים מול הנהלת שירותי בריאות כללית.

חגי משמש גם כמנהל החינוך הרפואי במרכז הרפואי קפלן, ובמסגרת זו אחראי על ההתמחות והסטאז' בכלל בית החולים.

במאי 2018, לאחר שהוסכם כמועמד יחיד, נבחר ליו"ר הר"י בלא שיוצבו מתמודדים מולו, ונכנס לתפקיד זה ב-1 באוקטובר 2018.

במרץ 2020, עם הכניסה למשבר הקורונה, הוביל פרופ' חגי את המשא ומתן עם הממשלה על הסכם קיבוצי זמני, שאיפשר את המעבר למשמרות עבודה של 12 שעות מבלי לפגוע בשכר הרופאים.

במאי אותה שנה, עם הירידה במספר החולים והסימנים שמעידים על חזרה לשגרה, ניצל פרופ' חגי את הסכם הקורונה כדי לקדם פיילוט לבדיקת משמעות קיצור משך התורנות במרכז הרפואי שיבא. במקביל, הנחה פרופ' חגי להקים את הוועדה העליונה לבחינת מתכונת עבודת הרופאים ואופי התורנויות בבית החולים, שתדון בין היתר בקיצור משך התורנות של רופאים מתמחים, העומד כיום על 26 שעות.

== חיים אישיים ==
חגי הוא תושב רחובות, נשוי ואב לשלושה וסב לארבעה נכדים.

==קישורים חיצוניים==

* 
*[https://doctorsonly.co.il/2018/04/138815/ היו"ר הבא של ההסתדרות הרפואית: פרופ' ציון חגי מבית החולים קפלן] באתר doctorsonly
* 
*[https://www.davar1.co.il/128168/ הכירו את פרופ' ציון חגי, היו"ר החדש של ההסתדרות הרפואית בישראל], באתר [https://www.davar1.co.il/ דבר]
* 
* 
* 
*"[https://www.youtube.com/watch?v=S6ensCjdX_Q אנו חיים בעידן של התפוצצות במידע הרפואי]", הרצאה של פרופ' ציון חגי בכנס Next של קשת, 11.2.2021

==הערות שוליים==

קטגוריה:גינקולוגים ישראלים
קטגוריה:בעלי תואר דוקטור לרפואה מאוניברסיטת תל אביב
קטגוריה:סגל האוניברסיטה העברית בירושלים: רפואה
קטגוריה:ראשי ההסתדרות הרפואית בישראל
קטגוריה:סגל מרכז רפואי קפלן
קטגוריה:רחובות: אישים
קטגוריה:סגל המרכז האקדמי פרס
קטגוריה:ישראלים שנולדו ב-1950
אריומיים

אַרְיוֹמִיִּים (שם מדעי: Ariommatidae) היא משפחת דגי גרם מסדרת הדקראים הקרובים לכפחניים ובתוכה סוג יחיד - אַרְיוֹמָה (Ariomma) בו 9 מינים.

דגים אלה חיים במים עמוקים לאורך המדף היבשתי בכל האוקיינוסים, בדרך כלל הרחק מהחופים, והם בעלי גוף כסוף עד שחור בעל קוצי סנפיר לאורך גופם וחלק אחורי המזכיר גוף של צניניות. המין אריומה קצרת-סנפיר (Ariomma brevimanum) יכול להגיע לאורך 80 סנטימטרים, אך רוב המינים מגיעים לאורך 20–30 סנטימטרים בלבד. הם בעלי ראש מוגבה ופיותיהם קטנים, והם ניזונים מיצורים החיים על הקרקעית ומדגים קטנים.

חלק ממינים אלה מהווים דגי מאכל מסחריים.

==מיון==
*משפחה אריומיים (Ariommatidae)
**סוג אריומה (Ariomma)
***מין Ariomma bondi
***מין אריומה קצרת-סנפיר (Ariomma brevimanum)
***מין Ariomma dollfusi
***מין Ariomma helena
***מין אריומה ים-סופית (Ariomma indicum)
***מין Ariomma luridum
***מין Ariomma melanum
***מין Ariomma parini
***מין Ariomma regulus

==קישורים חיצוניים==

קטגוריה:בעלי חיים שתוארו ב-1904
קטגוריה:טקסונים שתוארו בידי דייוויד סטאר ג'ורדן
קטגוריה:דמויי-כפחן
דנמרק באירוויזיון 1959

דנמרק בחרה את הנציג שלה לאירוויזיון 1959 באמצעות קדם לאומי בשם Dansk Melodi Grand Prix. התחרות נערכה ב-12 בפברואר 1959 והנחה אותה סייר וולמר-סורנסן. 2 זמרים ו-2 זמרות לקחו חלק בתחרות כאשר כל אחד מהם שר שיר אחד ומבצע דואט עם מתמודד נוסף, ובסך-הכל 6 שירים. השיר הזוכה נבחר על ידי צוות שופטים שהורכב מ-4 אנשים, ורק שלושת המקומות הראשונים הוכרזו.

{| class="sortable wikitable"
|- bgcolor="#CCCCCC"
! #
! מבצע
! שיר
! תרגום
! מקום
|-
| 1
| גרטה קליטגארד וגוסטב וינקלר
| "Alt hvad der er værd at få"
| כל דבר ששווה
| -
|-
| 2
| גרטה קליטגארד
| "Det første lille kys"
| זאת הנשיקה הראשונה
| -
|-
| 3
| גוסטב וינקלר
| "En gang bli'r det vår"
| כשהאביב מגיע
| -
|-
| 4
| פרבן אוגלביירג
| "Jer er på vej til dig"
| אתה בדרך אליך
| 2
|-
| 5
| בירטה וילקה ופרבן אוגלביירג
| ""
| שיר לטיני (צ'ה, צ'ה, צ'ה)
| 3
|- bgcolor="#FFD700"
| 6
| בירטה וילקה
| "Uh, jeg ville ønske jeg var dig"
| הלוואי שהייתי אתה
| 1
|}

1959
קטגוריה:מדינות באירוויזיון 1959
שווייץ באירוויזיון 1957

שווייץ באירוויזיון 1957 השתתפה עם השיר "L'enfant que j'étais" שאותה ביצעה ליס אסיה. השיר סיים במקום ה-8 עם 5 נקודות.

==לפני אירוויזיון==
===בחירת השיר והנציג===
לקראת אירוויזיון 1957 שווייץ המשיכה באותו הפורמט מהשנה הקודמת ובחרה את המועמד שלה לאירוויזיון באמצעות תחרות קדם עם מספר משתתפים. המבצעים שהתחרו על הזכות לייצג את שווייץ באירוויזיון הם ליס אסיה (זוכת האירוויזיון הראשון), ג'ו רולנד (שהשתתף גם בתחרות הקדם של 1956) וג'יאני פררסי. התחרות נערכה ב-11 בפברואר 1957.

{| class="wikitable"
|-
! # !! מבצע !! שיר !! תרגום לעברית
|-
| 1 || ג'ו רולנד || "La vie" || החיים
|-bgcolor=gold
| 2 || ליס אסיה || "L'enfant que j'étais" || הילד שהייתי
|-
| 3 || ג'יאני פררסי || "Lasciami Tranquillo" || תנו שקט
|-
| 4 || ליס אסיה || "Derrière la cathedrale" || מאחורי הקתדרלה
|-
| 5 || ג'יאני פררסי || "Nel mio carnet" || בחוברת שלי
|-
| 6 || ג'יאני פררסי || "Bellissima" || יפה
|-
| 7 || ג'ו רולנד || "Avec vingt sous" || עם 20 סנט
|-
| 8 || ליס אסיה || "Musst Du Schon Geh'n" || אתה צריך ללכת מוקדם
|-
| 9 || ג'ו רולנד || "Quand je rêve" || כאשר אני חולם
|-
| 10 || ליס אסיה || "Ein Trautes Lied Vom Turm Herab" || לשיר מתחת למגדל
|-
| 11 || ליס אסיה || "Ça n'epechera pas" || בלתי נמנע
|}

1957
קטגוריה:מדינות באירוויזיון 1957
הממלכה המאוחדת באירוויזיון 1957

בריטניה ערכה עבור אירוויזיון 1957 תחרות קדם רבת משתתפים שנערכה בארבעה שלבים - 3 חצאי גמר והגמר עצמו. את התחרויות הנחה דייוויד ג'ייקובס. בשני חצאי הגמר הראשונים התמודדו 7 מבצעים שונים בכל אחד, כאשר כל אחד מהם מבצע שיר אחד. בחצי הגמר השלישי השתתפו 5 זמרים שביצעו שיר אחד כל אחד. מכל חצי גמר נבחרו 2 שירים שהתמודדו אחד מול השני בערב הגמר. בערב הגמר כל שיר הוצג פעמים על ידי שני זמרים שונים. המבצע הראשון ששר את השיר היה המבצע ששר אותו כבר בחצי הגמר (מלבד השיר "Once"), והמבצע השני היה מבצע שעוד לא השתתף בתחרות.

בסוף תחרות הגמר, צוות שיפוט בחר את השיר הטוב ביותר כאשר המבצע שיישלח לאירוויזיון נבחר באמצעות ועדה פנימית. הזמרת פטרישיה ברדין נבחרה לייצג את בריטניה באירוויזיון 1957 עם השיר "All". רוב השמות של השירים שהתחרו בתחרות הקדם אינם ידועים כיום, כמו גם התוצאות.

{|border="0" cellspacing="0"
|-
|
חצי גמר ראשון
(22 בינואר 1957)
{| class="wikitable"
|- bgcolor="#CCCCCC"
! # !! מבצע !! שיר
|-bgcolor="gold"
| 1 || ליטה רוזה || The Way It Goes
|-bgcolor="gold"
| 2 || דניס לוטיס || Seven
|-
| 3 || מרטין ריאן || ?
|-
| 4 || ג'ון האנסון || ?
|-
| 5 || ג'ני מרדן || ?
|-
| 6 || The Keynotes || ?
|-
| 7 || ביל מק'גופי || ?
|}
|
חצי גמר שני
(29 בינואר 1957)
{| class="wikitable"
|- bgcolor="#CCCCCC"
! # !! מבצע !! שיר
|-
| 1 || ג'יל דיי || ?
|-bgcolor="gold"
| 2 || רוני הילטון || For Your Love
|-
| 3 || עדנה סווייג' || ?
|-
| 4 || בריאן ג'ונסון || ?
|-
| 5 || לורי דזמונד || ?
|-
| 6 || פרנק הורוקס || ?
|-bgcolor="gold"
| 7 || פרנק ווייר || Once
|}
|
חצי גמר שלישי
(12 בפברואר 1957)
{| class="wikitable"
|- bgcolor="#CCCCCC"
! # !! מבצע !! שיר
|-
| 1 || קרול קאר || ?
|-
| 2 || שירלי איתון || ?
|-
| 3 || ביל מיינרד || ?
|-bgcolor="gold"
| 4 || The Keynotes|| Don't Cry Little Doll
|-bgcolor="gold"
| 5 || מלקולם לוקייר || All
|}
|}

הגמר
(12 בפברואר 1957)
{| class="wikitable"
|- bgcolor="#CCCCCC"
! # !! מבצע ראשון !! מבצע שני !! שיר !! תרגום !! מקום !! ניקוד
|-
| 1 || The Keynotes || ביל מיינרד || Don't Cry Little Doll || אל תבכי בובה קטנה || 4 || 14
|-
| 2 || פאולין שפרד || קרול קאר || Once || פעם אחת || 2 || 23
|-
| 3 || דניס לוטיס || The Keynotes || Seven || שבע || 5 || 13
|-bgcolor="gold"
| 4 || מלקולם לוקייר || פטרישיה ברדין || All || הכל || 1 || 39
|-
| 5 || רוני הילטון || אלן בריסטו || For Your Love || למען אהבתך || 5 || 13
|-
| 6 || ליטה רוזה || סטן רודריק || The Way It Goes || בדרך הנכונה || 3 || 18
|}

קטגוריה:הממלכה המאוחדת באירוויזיון
קטגוריה:מדינות באירוויזיון 1957
קטגוריה:1957 בממלכה המאוחדת
יצחק רביץ

נשיא המדינה ראובן ריבלין ומנהיגות ברשויות המקומיות. הוקרה על עשייתם למען הציבור בתקופת המאבק בנגיף הקורונה, ינואר 2021]]
יצחק רביץ (נולד ב-25 ביולי 1973, ה'תשל"ג) הוא פוליטיקאי ואיש ציבור חרדי ישראלי, ראש המועצה המקומית קריית יערים. היה בעבר סגן ראש עיריית ביתר עילית.

== ביוגרפיה ==
רביץ נולד בירושלים לאביגיל ואברהם רביץ, למד בישיבה קטנה של עטרת ישראל, ולאחר מכן בישיבת חברון. לאחר נישואיו התגורר תקופה קצרה ברובע היהודי בעיר העתיקה בירושלים, עד מעברו לביתר עילית. בביתר עילית, הקים ישיבה וכולל בחצר ביתו, שם למד. פתח בעיר מספר מוסדות ציבוריים, וניהל רשת כוללים. לשם השגת מימון חלק את מקום מגוריו תקופה בין ביתר עילית לארצות הברית. היה מעורב בניהול הכספי של ישיבת חברון וממקימי קרן 'ועד הבוגרים' בישיבה שמטרתה לגייס תרומות מבוגרי הישיבה. ושימש כראש תחום החרדים בג'וינט במקביל לעבודה בקרן וולפסון. ב-2001 נבחר לכהן כחבר כחבר עירית ביתר מטעם דגל התורה. באוגוסט 2013, בהתמודדות על המקום הראשון במסגרת בחירות פנימיות לרשימת הסיעה בעיר, ניצח רביץ את יוסף שטרית בסיבוב השני שהתקיים בין שני המועמדים ונבחר ליו"ר סיעת דגל התורה בעיר. בשנת 2013 הודיע רביץ כי אם ראש עיריית ביתר עילית מאיר רובינשטיין לא יתמודד, הוא יתמודד על ראשות העיר, לאחר הבחירות שמש כסגן ראש עיריית ביתר עילית.

ביולי 2018 דודי זלץ, עוזרו של ח"כ יעקב אשר, גבר על רביץ בבחירות הפנימיות לרשימה. בספטמבר אותה שנה, לקראת הבחירות לרשויות המקומיות, הודיעה דגל התורה כי תריץ את יצחק רביץ כמועמד המפלגה לראשות מועצת קריית יערים. לצורך כך עבר רביץ להתגורר בקריית יערים. ראש המועצה המכהן, אברהם רוזנטל הודיע כי יתמודד למרות כן. לאחר משא ומתן בין רביץ ודגל התורה לבין רוזנטל, סוכם כי רוזנטל יהיה מועמד דגל התורה בעוד רביץ ישובץ ברשימתו של רוזנטל וימונה לסגנו, ולאחר שנה רוזנטל יפרוש ורביץ יתמודד לראשות המועצה. בעקבות כך הוגשה רק רשימה אחת למועצה ומועמד אחד לראשות ולא התקיימו בחירות ביישוב. שבוע וחצי לאחר מועד הבחירות נפטר רוזנטל באופן פתאומי מדום לב, וב־20 בנובמבר נבחר רביץ לראש המועצה הזמני, עד לבחירות שנערכו ב־8 בינואר 2019. בבחירות גבר רביץ על יעקב פלאי, מועמד עצמאי שרץ מולו, ברוב של 60.42%.

בבחירות למועצת קריית יערים בפברואר 2024 התמודד רביץ כמועמד יחיד לראשות המועצה. רביץ זכה ל־63.9% מקולות המצביעים כשכ־36% מצביעים בפתק ירוק (נגד). רשימתו של רביץ, שנתמכה על ידי דגל התורה, קיבלה 4 מתוך 9 מושבים בעוד המפלגה המתחרה ש"ץ קיבלה 5.

== חיים אישיים ==
נשוי לרבקה רביץ, שכיהנה כראש הסגל בבית נשיא המדינה ראובן ריבלין, ולהם 12 ילדים.

==קישורים חיצוניים==

*[http://kav-itonut.co.il/wp-content/uploads/2018/09/mu17.9.pdf מוסף עיר ועיר], קו עיתונות - מוסף חג סוכות תשע"ט, עמ' 31.
*[https://13news.co.il/item/news/domestic/articles/coronavirus-telstone-1041224/ "העסק בשליטה": כך הצליחה קריית יערים החרדית לבלום את הקורונה], חדשות 13, 4 באפריל 2020

== הערות שוליים ==

קטגוריה:בוגרי ישיבת חברון כנסת ישראל
קטגוריה:ביתר עילית: אישים
קטגוריה:ראשי רשויות מקומיות מטעם דגל התורה
קטגוריה:חרדים ישראלים
קטגוריה:ראשי מועצת קריית יערים
קטגוריה:ישראלים שנולדו ב-1973
בלוריתניים

בְּלוֹרִיתָנִיִּים (שם מדעי: Centrolophidae) הם משפחת דגים ימיים מקבוצת דמויי-כפחן שבסדרת הדקראים בה 7 סוגים ו-31 מינים. הם חיים בימים ממוזגים וטרופיים ברחבי כל האוקיינוסים, ושוחים בשכבה האפיפלגית, אך יכולים גם לצלול מתחת 1,500 מטרים.

חלק מהמינים כמו היפרוגליף אנטארקטיקה יכולים להגיע לאורך 1.4 מטרים ולשקול עד 63 קילוגרם ובלוריתן שחור (Centrolophus niger) שמגיע לאורך של 150 סנטימטרים. גופם עגלגל, והם בעלי עיניים גדולות מאוד אך, פיות וסנפירים קטנים עם סנפירי שת גבוהים.

צעירי חלק ממיני דגים החיים בצפון האוקיינוס השקט מסתובבים סביב מדוזות כדי להתגונן מטורפים, וכדי להיזון משיירי ארוחת המדוזות. דגים גדולים יותר ניזונים מדגים קטנים ומחסרי חוליות ימיים כגון סרטנאים, רכיכות, מדוזות, הידרתים, מסרקניות וסלפיים.

==סוגים==
*סוג ומין יחיד בלוריתן שחור (Centrolophus niger)
* Hyperoglyphe - בו 6 מינים
* Icichthys - בו 2 מינים
* Psenopsis - בו 6 מינים
* Schedophilus - בו 8 מינים
* Seriolella - בו 6 מינים
* Tubbia - בו 2 מינים

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1846
קטגוריה:טקסונים שתוארו בידי שארל לוסיאן בונפרטה
קטגוריה:דמויי-כפחן
פתלתוליים

פתלתוליים (שם מדעי: Xenisthmidae) הם משפחה של דגי גרם מסדרת הדקראים הקרובים לקברנוניים וחיים על קרקעית הים החולית. הם חיים בימי האזור האינדו-פסיפי סביב שוניות אלמוגים. חלק מהחוקרים סוברים שמשפחה זו צריכה להיכלל תחת משפחת האלאוטריים.

אלו דגים קטנים מאוד באורך של עד 3 סנטימטרים, והם בעלי גוף דקיק מוארך עם פיות גדולים ולסת תחתונה הפעורה מטה מעבר לרגיל, והם בעלי עיניים גדולות וסנפירי חזה רחבים. רבים מהם מפוספסים ומסווים עצמם על הצמחייה או האלמוגים בהם הם חיים. חלקם מגיעים עד למים רדודים מאוד ואף מגיחים לחוף.

==סוגים==
*סוג ומין יחיד Allomicrodesmus dorotheae
*סוג ומין יחיד Gymnoxenisthmus tigrellus
* Paraxenisthmus
*סוג ומין יחיד Rotuma lewisi
*סוג ומין יחיד Tyson belos
* Xenisthmus

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1923
קטגוריה:טקסונים שתוארו בידי דייוויד סטאר ג'ורדן
קטגוריה:דמויי-קברנון
גדלסתיים

גדלסתיים (שם מדעי: Kraemeriidae) הם משפחה של דגי גרם מסדרת הדקראים הקרובים לקברנוניים ונראים כמותם. כמה חוקרים מגדירים את מיני המשפחה כחלק ממשפחת הקברנוניים הגדולה. הם חיים רוב זמנם בהתחפרות בחולות הימיים.

מינים אלו מצויים רק באזור הטרופי של האזור האינדו-פסיפי מחופי האוקיינוס ההודי עד למרכז האוקיינוס השקט. מין אחד Gobitrichinotus arnoulti אנדמי למימי מדגסקר. הם חיים בעומקים רדודים ומצויים בעיקר בשוניות אלמוגים או בחוליות בקרבת החופים. כמה מינים מצויים במים מליחים ואף במקווי מים מתוקים.

לדגים אלה צורה מוארכת, והם בעלי סנפירי חזה קצרים ורחבים וסנפירי גב ושת קוצניים. לסתותיהם גדולות יחסית, ומהם קיבלו את שמם. אורכם המרבי מגיע ל-6 סנטימטרים.

==מיון==
*סוג Gobitrichinotus
**מין Gobitrichinotus arnoulti
**מין Gobitrichinotus radiocularis
*סוג Kraemeria
**מין Kraemeria bryani
**מין Kraemeria cunicularia
**מין Kraemeria galatheaensis
**מין Kraemeria merensis 
**מין Kraemeria nuda
**מין גדלסת חולית (Kraemeria samoensis)
**מין Kraemeria tongaensis

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1935
קטגוריה:טקסונים שתוארו בידי גילברט פרסי וויטליי
קטגוריה:דמויי-קברנון
הבחירות לראשות עיריית מוסקבה (1996)

הבחירות לראשות העיר מוסקבה 1996 התקיימו ב-16 ביוני, בו זמנית עם הבחירות לנשיאות. בבחירות זכה בניצחון מוחץ יורי לוז'קוב.
== רקע ==
אחרי התפטרותו של גבריאיל פופוב ב-6 ביוני 1992 לראש העיר של מוסקבה נבחר, סגן ראש עיריית מוסקבה דאז יורי לוז'קוב. הניסיונות של מועצת העיר לקרוא לבחירות מוקדמות בוטלו על ידי בית המשפט. חוק הבחירות לראש העיר של מוסקבה שהחליף את תקנות 1991 אומץ על ידי הפרלמנט העירוני ב-27 בספטמבר 1995. בהתאם לחוק זה כהונתו של ראש העיר הופחתה ל-4 שנים ובהתאם לצו מיוחד של הנשיא מועד הבחירות הוכרז כ-16 יוני 1996.
== מועמדים ==
ניצחונו של יורי לוז'קוב בבחירות האלה לא היה מוטל בספק. בנוסף לפופולריות העצומה של ראש העיר בקרב המוסקבאים השפיע על כך גם חולשת המועמדים האחרים. היריב הוותיק לראשות העיר (שאפילו הכריז במהלך אירועי אוקטובר 1993 כ"ראש האדמיניסטרציה של מוסקבה") אלכסנדר קראסנוב, כמו גם מועמדת השמאל אולגה סרגייבה, שלא זכתה לתמיכת המפלגה הקומוניסטית. השתתפותו של ואלרי שנצב כמועמד לתפקיד סגן ראש העיר, לצד לוז'קוב אפשרה ללוז'קוב למשוך חלק משמעותי מציבור הבוחרים הקומוניסטי. מועמד מינורי נוסף בשם ולדימיר פילוננקו השתתף בבחירות, אך לא היה לו כל סיכוי בבחירות שהיוו ניצחון מוחץ ללוז'קוב.

== תוצאות ==
{| class="wikitable" style="margin-bottom: 10px;"
! rowspan="2" |#
! colspan="2" |מועמדים
! rowspan="2" |% 
|-
!לראש העיר
!לסגן ראש העיר
|-
| align="center" |1.
|יורי לוז'קוב
|ואלרי שנצב
| align="right" |88,49
|-
| align="center" |2.
|אולגה סרגייבה
|סטניסלב טרחוב
| align="right" |4,94
|-
| align="center" |3.
|אלכסנדר קראסנוב 
|א. מוסקביצ'ב
| align="right" |3,31
|-
| align="center" |4.
|ולדימיר פילוננקו
|א. צ'ומאקוב
| align="right" |0,26
|-
| colspan="3" |נגד כולם
| align="right" |1,72
|-
| colspan="3" |הצבעות פסולות
| align="right" |1,28
|-
| colspan="3" |אחוז המצביעים בבחירות
| align="right" |63,49
|-
| colspan="3" |כמות הבוחרים
| align="right" |7,014,492
|}
מאחר שהבחירות לראש העיר נערכו במוסקבה יחד עם הבחירות לנשיאות ומספר גדול של מצביעים הופנו לאזורים אחרים, המספר הכולל של הבוחרים משתנה מנתון לנתון. במקרה השני המספר עמד על 6,827,753 אנשים, אם סופרים את אחוז הקולות מהם, נראה שבפועל לוז'קוב קיבל את תמיכת 95% מהקולות.

== קישורים חיצוניים ==
* [https://web.archive.org/web/20180716111715/http://cfo.gov.ru/regions/MOW#_Toc414960789 cfo.gov.ru/regions/MOW]
* [https://ria.ru/spravka/20130604/941204895.html ria.ru/spravka]
== הערות שוליים ==

קטגוריה:בחירות במוסקבה
קטגוריה:1996 ברוסיה
קטגוריה:1996 בפוליטיקה
תולענוניים

תולענוניים (שם מדעי: Microdesmidae) הם משפחת דגים ימיים מסדרת הדקראים מתת-סדרת דמויי-קברנון. במשפחה זו 2 תת-משפחות: Ptereleotrinae בה 8 סוגים ו-Microdesminae בה 5 סוגים. כמה חוקרים מפרידים את שתי תת-המשפחות למשפחות נפרדות.

דגים אלה דומים לקברנוניים היכולים להגיע לאורך 12 סנטימטרים ובעלי סנפירים קטנים מאוד וגוף מוארך המזכיר תולעת ומכאן שמם. עיניהם ולסתותיהם גדולות, והם בעלי סנפיר גבי קוצני, סנפירי שת ארוכים וזנב דק. הם לא מתרחקים מהקרקעית, והם מצויים בכל האוקיינוסים והימים הטרופיים, ואף במים מליחים ובשפכי נהר. מזונם כולל בעיקר דגים קטנים מהם וסרטנים שוחים כמו שטרגליים.

==מיון==
*תת-משפחה Ptereleotrinae
**סוג Aioliops
**סוג Navigobius
**סוג Nemateleotris
**סוג Oxymetopon
**סוג Parioglossus
**סוג חולית (Ptereleotris) - בעבר שויך למשפחה עצמאית: חוליתיים (Ptereleotridae)
**סוג ומין יחיד Pterocerdale insolita
**סוג ומין יחיד Zagadkogobius ourlazon
*תת-משפחה Microdesminae
**סוג Cerdale
**סוג ומין יחיד Clarkichthys bilineatus
**סוג Gunnellichthys
**סוג Microdesmus
**סוג Paragunnellichthys

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1912
קטגוריה:טקסונים שתוארו בידי צ'ארלס טייט רגן
קטגוריה:דמויי-קברנון
דביקוניים

דְּבִיקוֹנִיִּים (שם מדעי Cottidae) הם משפחת דגים ימיים מסדרת העקרבנונאים בה 8 סוגים. תפוצתם היא בימים הארקטים של האוקיינוס האטלנטי והאוקיינוס השקט.
== מאפיינים ==
אורך מינים נע בין 2 ל-50 סנטימטרים במין Lethotremus awae. הם בעלי גוף כדורי בעל צבעים עמומים כהים יחסית וגבשושיות בולטות על עורם, עם ראשים גדולים ולסתות בצורה כדורית בהם שיניים חרוטיות קטנות. המאפיין הידוע ביותר שלהם הוא כריות יניקה גדולות על גחונם וסנפירי החזה שלהם, איתם הם יכולים לאחוז ולהיצמד לדברים כמו סלעים.

דגים אלה יכולים לצלול עד עומק 1,700 מטרים, אך הם שחיינים גרועים עקב סנפיריהם הקצרים וצורתם המוזרה. הם מעדיפים להסתתר בין הסלעים או בבוץ ולהמתין לטרף כמו תולעים רב-זיפיות, רכיכות וסרטנאים שונים. חלק מהמינים הצוללים לעומק יכולים לשחות ולרדוף אחרי טרף כמו מדוזות או מסרקניות, אך גם הם צמודים יחסית לקרקעית. טורפים בולטים שלהם כוללים את הבקלה ודג הפחם.

דגים אלה משריצים ביצים המזכירות בטעמם את הקוויאר של דג החדקן.

==סוגים==
*סוג ומין יחיד Aptocyclus ventricosus
*סוג ומין יחיד Cyclopsis tentacularis
* Cyclopteropsis
*סוג ומין יחיד Cyclopterus lumpus
* Eumicrotremus
*סוג ומין יחיד Georgimarinus barbatus
* Lethotremus
* Microancathus

==קישורים חיצוניים==

* 

קטגוריה:בעלי חיים שתוארו ב-1831
קטגוריה:טקסונים שתוארו בידי שארל לוסיאן בונפרטה
קטגוריה:עקרבנונאים
שוודיה באירוויזיון 1959

שוודיה באירוויזיון 1959 הייתה הפעם השנייה בה שוודיה השתתפה בתחרות האירוויזיון ויוצגה על ידי בריטה בורג עם השיר "Augustin". השיר הזוכה נבחר בגמר הלאומי השוודי: מלודיפסטיבלן 1959. שמונה חצי גמר נערכו ברדיו. במהלך חצי הגמר החליט "רדיו שוודי" כי השיר המנצח ייצג את שוודיה בתחרות האירוויזיון 1959. הזמר של "קאן" כבר נבחר.

==לפני האירוויזיון==
רשת השידור של שוודיה, SR, בחרה בזמרת בריטה בורג שתייצג אותה באירוויזיון 1959. השיר איתו היא התמודדה נבחר בתחרות המלודיפסטיבלן שהחלה את דרכה באותה השנה כדי לבחור את השיר לאירוויזיון. התחרות נערכה ב-29 בינואר 1959 באולם סירקוס שבסטוקהולם, והנחתה אותה ת'ורה ארלינג. התחרות נערכה במתכונת של 8 חצאי גמר וגמר, והיא שודרה ברדיו כשערב הגמר שודר גם בטלוויזיה. כ-200 שירים הוגשו לרשת השידור מתוכם היא סיננה את השירים שהשתתפו לבסוף בתחרות. הזמרת הזוכה בתחרות לא התמודדה עם השיר באירוויזיון כיוון שרשת השידור כבר בחרה בזמרת אחרת.

{| class="sortable wikitable"
|-
!#
!מבצע
!שיר
!תרגום
!מקום
!ניקוד
|-
|1
|אוסטן וורנברינג
|"Kungsgatans blues"
|רחוב קינג בלוז
|4
|67
|-
|2||אולה כריסטנסון||"Lyckans soluppgång"||הון הזריחה||6||52
|-
|3||סטפן ברומס||"Dags igen att vara kära"||הזמן להיות מאוהב שוב||2||79
|-
|4||בריט-אינגר דרייליק||"Hösten är vår"||הסתיו שלנו||6||52
|-
|5||אוק סואר||"En miljon för dina"||מיליון שלך||8||0
|-
|6||בריט דמברג||"Nya fågelsången"||ציפור שיר חדשה||3||76
|-
|7||אוסטן וורנברינג||"Någon saknar dig"||מישהו מתגעגע אליך||5||56
|- bgcolor="gold"
|8||סיב מאלמקוויסט||"Augustin"||אוגוסטין||1||105
|}

==באירוויזיון==
בליל האירוויזיון, השיר בוצע שביעי בסדר ההופעות, לפני שווייץ ואחרי גרמניה. השיר זכה במקום התשיעי עם ארבע נקודות.

=== נקודות שהוענקו לשוודיה ===
{| class="wikitable"
!
!
!
!
!
|-
|
|
|
|
|
|-
!
!
!
!
!
|-
|
|
|
* 
|
|
* 
|}

=== נקודות שהוענקו משוודיה ===
{| class="wikitable"
!ציון
!מדינה
|-
|10 נקודות
|
|-
|9 נקודות
|
|-
|8 נקודות
|
|-
|7 נקודות
|
|-
|6 נקודות
|
|-
|5 נקודות
|
|-
|4 נקודות
|
|-
|3 נקודות
|
|-
|2 נקודות
|
|-
|1 נקודות
|
|}

==קישורים חיצוניים==

קטגוריה:שוודיה באירוויזיון
קטגוריה:מדינות באירוויזיון 1959
ניר פלד

ניר פלד הוא רופא, מומחה לרפואה פנימית, למחלות ריאה ולאונקולוגיה, פרופסור לאונקולוגיה. מנהל המכון האונקולוגי בבית החולים שערי צדק בירושלים.

בין עיסוקיו, פלד מתמקד קלינית ומחקרית באונקולוגית ריאות.

==ביוגרפיה==

פלד בוגר הפקולטה לרפואה במסלול MD PhD בפקולטה לרפואה בטכניון במסגרת העתודה האקדמאית.

לאחר שרות בצה"ל כרופא צבאי התמחה פלד ברפואה פנימית, באונקולוגיה וברפואת ריאות.

פלד ניהל את המרכז לחקר גידולי בית החזה, במרכז רפואי שיבא, תל השומר.

בתפקידו האחרון פלד ניהל את היחידה לגידולי בית חזה במרכז דוידוף לסרטן בבית החולים בילינסון בפתח תקווה.

פלד היה ממקימי המרכז לרפואה מותאמת אישית בבית החולים בלינסון.

פלד היה חבר סגל הפקולטה לרפואה באוניברסיטת תל אביב בדרגת פרופסור, ופרופסור לאונקולוגיה בבית הספר לרפואה ע"ש גולדמן, באוניברסיטת בן-גוריון בנגב.

בספטמבר 2017 מונה פלד למנהל המערך האונקולוגי בבית החולים סורוקה בבאר שבע. בדצמבר 2020 מונה למנהל המכון האונקולוגי בבית החולים שערי צדק בירושלים.

פלד מכהן כיושב ראש תחום סרטן הריאה - באיגוד רופאי הריאה האירופי, וכיושב ראש משותף, הוועדה הבינלאומית לאבחון מוקדם של סרטן הריאה.

==משפחה==
פלד נשוי ואב ל-3 ילדים.

==קישורים חיצוניים==
* [https://www.ncbi.nlm.nih.gov/pubmed/?term=peled+n ממחקריו של פלד באתר PubMed]
* [https://he-il.facebook.com/Amutat.Avir.Naki/videos/%D7%A1%D7%A8%D7%98%D7%9F-%D7%A8%D7%99%D7%90%D7%95%D7%AA/1696966940334681/ פרופ' ניר פלד מתראיין אצל פרופ' רפי קרסו בנושא "חידושים בסרטן ריאה"]
* 
* 
* 
* 
* 

==הערות שוליים==

קטגוריה:בעלי תואר דוקטור לרפואה מהטכניון - מכון טכנולוגי לישראל
קטגוריה:בוגרי העתודה האקדמית
קטגוריה:רופאים פנימיים ישראלים
קטגוריה:אונקולוגים ישראלים
קטגוריה:רופאים צבאיים ישראלים
קטגוריה:סגל אוניברסיטת תל אביב: רפואה
קטגוריה:סגל אוניברסיטת בן-גוריון בנגב: מדעי הבריאות
קטגוריה:סגל המרכז הרפואי ע"ש חיים שיבא - תל השומר
קטגוריה:סגל מרכז רפואי רבין
קטגוריה:סגל המרכז הרפואי האוניברסיטאי סורוקה
קטגוריה:סגל המרכז הרפואי שערי צדק
קטגוריה:ישראלים שנולדו במאה ה-20
שמחה ולנר

שמחה וֶלנֶר (9 ביולי 1931 – 22 בינואר 2011, ט"ז בשבט תשע"א) היה חבר בוועדה לאנרגיה אטומית ומומחה לאסטרונומיה ובפרט בהקשרה היהודי. מיוזמי ומובילי קורס בנושא הלוח העברי באוניברסיטת בר-אילן.

==ביוגרפיה==
נולד בשנת 1931 בעיר בנדין שבפולין, לחנה רחל (1903–1978) וחיים יצחק ולנר (1895–1980) שהיה איש תנועת "הפועל המזרחי" בפולין. בשנת 1934, כשהיה כבן 3, עלה ארצה עם הוריו ועם אחיו אלתר ולנר והמשפחה השתקעה ברחוב הרצל בתל אביב.

בילדותו למד בחיידר ובישיבה החסידית שפת אמת ומאוחר יותר בישיבת היישוב החדש בתל אביב. על אף חינוכו החרדי שירת בצבא, תחילה בנח"ל ואחר כך בחטיבת גבעתי, שם שירת כקצין.

לצורך לימוד באוניברסיטה, השלים את מבחני הבגרות ולימוד אנגלית לבדו, לאחר שבנערותו קיבל השכלה תורנית בלבד. למד לבדו חשמלאות ואחרי הצבא עבד כחשמלאי במקורות בהתקנת קו המים לאילת. בהמשך למד לתואר ראשון ושני פיזיקה ומתמטיקה באוניברסיטת בר-אילן. את הדוקטורט בפיזיקה גרעינית עשה בטכניון. נושאה של עבודת הדוקטורט היה "בחינת שיטות לאנליזה של ניסויים במערכות תת-קריטיות וחישובי קריטיקליות בסריגי מוטות אורניום במים קלים וכבדים". לאחר הלימודים בטכניון עבד בחברת החשמל באגף המחקר, והיה נציג חברת החשמל בוועדה לאנרגיה אטומית.

עסק שנים רבות כתחביב באסטרונומיה. סייע ויעץ בתכנונם של שעוני שמש במקומות שונים בארץ, בהם שעוני השמש במוזיאון הארץ בתל אביב, שעון שמש עולמי (שמראה את השעה במקומות שונים בעולם) בטיילת בת גלים בחיפה ושעון שמש בפתח תקווה בגן לזכרו של הנער נפתלי לנצקורן.

עיקר עיסוקו באסטרונומיה היה בזיקתה ללוח העברי. עם צאתו לגמלאות, יזם קורס ללימודי הלוח העברי באוניברסיטת בר-אילן במסגרת המחלקה למתמטיקה, אותו לימד במשך כ-15 שנה. לאחר צאתו לגמלאות לימד קורס זה גם במכללת אריאל.

עסק גם בהדרכת סטודנטים באוניברסיטת בר–אילן במסגרת המחלקה למתמטיקה בעבודותיהם לתואר שני ושלישי, בעבודות גמר במדעי המחשב בנושאים אסטרונומיים ותקופות בלוח העברי.

בשנת תשנ"ד יסד ימי עיון שנתיים בנושא תכונה יהודית, וארגן את שלושת הכנסים הראשונים. הכנסים מאורגנים כיום על ידי הרב ד"ר שי ואלטר. הכנס השלושה עשר התקיים בשנת פטירתו והוקדש לזכרו.

ערך את הספר "יד יצחק" – קובץ מאמרים בנושאי תכונה יהודית, שיצא לאור בשנת תשס"ג על ידי המכון ללימודי קידוש החודש ע"ש דרייזין. כמו כן פרסם מאמרים רבים בעלונים שונים בנושאי אסטרונומיה, פיוטים, בירורים הלכתיים ועוד. אוסף חלק ממאמריו יצא כחוברת לאחר פטירתו.

נפטר ב-22 בינואר 2011 בגיל 79 והובא לקבורה בבית העלמין בכפר סמיר.

==קישורים חיצוניים==
*אלי אלון, [http://cafe.themarker.com/post/3442557/ סיפור חייו של ד"ר שמחה ולנר] באתר דה מרקר
* [https://ygolan.org/%D7%A8%D7%91%D7%A0%D7%99%D7%9D/%D7%93%D7%A8-%D7%A9%D7%9E%D7%97%D7%94-%D7%95%D7%9C%D7%A0%D7%A8/ שיעורים שמסר ד"ר שמחה ולנר בישיבת הגולן]
* [http://kby.org/hebrew/news/?id=759 הודעה על קיום הכנס השלושה עשר לענייני קידוש החודש שנערך לעילוי נשמת ר' שמחה ולנר]
* [https://kby.org/hebrew/torat-yavneh/results.asp?psearch=&x_file_cat1=44&x_file_subcat1=709&task=search קישור לשיעורי הכנס השלושה עשר לענייני קידוש החודש שנערך לעילוי נשמת ר' שמחה ולנר]
* 
* הספר [https://drive.google.com/drive/folders/1NF3WRl8F7kLawrjc7ig07HEbYww3k61C יד יצחק]

קטגוריה:ישראלים ילידי פולין
קטגוריה:בוגרי ישיבת היישוב החדש
קטגוריה:בוגרי אוניברסיטת בר-אילן
קטגוריה:בעלי תואר דוקטור מהטכניון - מכון טכנולוגי לישראל
קטגוריה:סגל אוניברסיטת בר-אילן: מתמטיקה
קטגוריה:ישראלים שנולדו ב-1931
קטגוריה:ישראלים שנפטרו ב-2011
קטגוריה:אישים הקבורים בבית הקברות שדה יהושע
קילשוניים

קִלְשׁוֹנִיִּים (שם מדעי: Peristediidae) הם משפחת דגי גרם מסדרת העקרבנונאים החיים במים עמוקים באזורים טרופיים בכל האוקיינוסים. הם קרובים לבני המשפחה טריגליים והיו חוקרים שחשבו לאחד אותם, אף שהם בעלי קשקשים משוריינים יותר ובעל זוג חטים ארוכים הבולטים מעל הלסתות.

בני המשפחה יכולים להגיע עד אורך 70 סנטימטרים, והם בעלי קשקשים נוקשים ומשוריינים על גופם. לדגים אלה עיניים גדולות המצויות בחלק העליון של ראשם, אך בעלי פה קטן וחסר שיניים. על הסנטר של רוב המינים ישנם בינים המשמשים לחישה. סנפיריהם קטנים אך סנפירי החזה והשת רחבים ודמויי מפרש. לצידי הגוף קוצים משוריינים המזכירים קוצים של סוסון ים.

דגים אלה חיים קרוב לקרקעית הים וניזונים ממגוון חסרי חוליות ימיים.

==סוגים==
*סוג ומין יחיד Gargariscus prionocephalus
*סוג ומין יחיד Heminodus philippinus
*Paraheminodus
*קילשונון (Peristedion)
*Satyrichthys
*Scalicus

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1882
קטגוריה:טקסונים שתוארו בידי דייוויד סטאר ג'ורדן
קטגוריה:עקרבנונאים
כרבולניים

Kanekonia queenslandica
כַּרְבּוֹלָנִיִּים (שם מדעי: Aploactinidae) הם משפחת דגי גרם מסדרת העקרבנונאים החיים בטבע בימי האזור האינדו-פסיפי במים רדודים בקרבת החופים עד עומק 100 מטרים.

אורכם מגיע ל-20 סנטימטרים בממוצע והם בעלי מבנה המותאם לישיבה על קרקע הים והמתנה לטרף בהסוואה. שמם ניתן עקב הבליטה הגדולה מעל ראשם שצורתה מזכירה כרבולת ומתפשטת לרצועת סנפירים לאורך הגב ועד לזנב. פיהם גדול ובעל מכסה זימים מגודל היכול להיפער במהירות כדי לחטוף דג קטן או סרטן שעובר בסביבתם.

כמה חוקרים מאחדים את המשפחה עם בני משפחת האבנוניים שכמותה מצוידים בקוצים ארסיים בסנפיריהם. חוקרים אחרים מאחדים אותם עם הטטררוגיים.

==סוגים==
*סוג ומין יחיד Acanthosphex leurynnis
*סוג ומין יחיד Adventor elongatus
*סוג ומין יחיד Aploactis aspera
*סוג ומין יחיד Aploactisoma milesii
*Bathyaploactis
*Cocotropus
*Erisphex
*Kanekonia
*סוג ומין יחיד Matsubarichthys inusitatus
*סוג ומין יחיד Neoaploactis tridorsalis
*Paraploactis
*סוג ומין יחיד Peristrominous dolosus
*סוג ומין יחיד Prosoproctus pataecus
*Pseudopataecus
*Ptarmus
*סוג ומין יחיד Sthenopus mollis
*Xenaploactis

==קישורים חיצוניים==

==הערות שוליים==

קטגוריה:בעלי חיים שתוארו ב-1922
קטגוריה:טקסונים שתוארו בידי אלן ריברסטון מק'קולוך
קטגוריה:עקרבנונאים
אולג אוסיפוב

אולג סרגייביץ' אוסיפוב (ברוסית: Олег Сергеевич Осипов; נולד ב-19 בספטמבר 1978, מוסקבה, רוסיה הסובייטית, ברית המועצות) הוא מדינאי ועיתונאי רוסי.

כיהן כמזכיר העיתונות ודובר ראש ממשלת הפדרציה הרוסית (מספטמבר 2018 עד ינואר 2020).

==קריירה==
אולג סיים את לימודיו במכון למדינות אסיה ואפריקה של אוניברסיטת מוסקבה בשנת 1999.

מאוגוסט ועד נובמבר 1999 עבד במחלקת כוח אדם של מהדורת החדשות של "Vesti" ובהמשך עבר לעבוד ככתב במחלקה הכלכלית, מנובמבר 1999 ועד מרץ 2001 ולאחר מכן עבד ככתב כלכלי מיוחד, עד ינואר 2007 ולאחר מכן עד נובמבר אותה שנה כיהן כסגן מנהל מחלקת המידע במהדורה.

בנובמבר 2007 מונה לסגן מנהל מערכת החדשות המאוחדת וראש הדסק הפוליטי בסוכנות הידיעות רי"א נובוסטי. תפקיד שמילא עד אוקטובר 2010. לאחר מכן המשיך לכהן כסגן מנהל סוכנות הידיעות רי"א נובוסטי, עד מאי 2011 כשמונה לתפקיד יושב ראש סוכנות הידיעות הרוסית רי"א נובוסטי.

באפריל 2016 מונה למנהל בכיר בסוכנות רי"א נובוסטי, תפקיד שמילא במשך שנה, עד למינויו ליועץ בסוכנות הידיעות רוסיה היום, באפריל 2014.

בינואר 2015 מונה לסגנו הראשון של העורך הראשי, של סוכנות "רוסיה היום", תפקיד שמילא עד ספטמבר 2018.

מספטמבר 2018 ועד דצמבר 2018 החליף את נטליה טימאקובה כדובר ראש ממשלת רוסיה. ב-18 בספטמבר 2018 הצו על מינויו נחתם על ידי ראש הממשלה, דמיטרי מדבדב. בינואר 2020 הוחלף על ידי בוריס בליאקוב, בעקבות התפטרות ממשלת מדבדב השנייה.

ב-13 בפברואר 2020 דמיטרי מדבדב מינה אותו לעוזרו, בעוד מדבדב עצמו מכהן כסגן ליושב ראש המועצה לביטחון לאומי של רוסיה.<ref></ref>

==חייו האישיים==
הוא נשוי ואב לשניים.

==קישורים חיצוניים==

== הערות שוליים ==

קטגוריה:סגל VGTRK
קטגוריה:עיתונאים רוסים
קטגוריה:דוברי ראש ממשלת רוסיה
קטגוריה:מקבלי עיטור הידידות (רוסיה)
קטגוריה:רוסים שנולדו ב-1978
כרבולת (איבר)

כרבולת של [[תרנגול.]]
כרבולת היא איבר בשרני המצוי מעל ראשם של מיני תרנגולאים כמו תרנגול הודו, פסיונים, ובעיקר אצל תרנגול הבית. הכרבולת מצויה הן אצל זכרים והן אצל נקבות, אך גדולה יותר ובעלת צבע עז יותר בזכרים. צבע הכרבולת אדום עד כתום, בהתאם למין והגזע, כשאצל כמה גזעים (למשל גזע ה-משי וSebright) צבע הכרבולת יכול להגיע לצבע שחור ואף סגול.

בנוסף לכרבולת, יש לתרנגול דלדל (Wattle) אדום, שהוא איבר דומה לכרבולת אך המצוי מתחת לפניו של התרנגול.

מבחינה פזיולוגית ייתכן שתפקידם של איברי הכרבולת והדלדל לסייע בקירור בעל-החיים, על ידי יצירת משטח שבו זורם דם במארג נימים המשתרגים קרוב לפני העור ומאפשר לחום עודף להיפלט לסביבה, בדומה לתפקידם של תנוכי האוזן הגדולים אצל הפיל. 

יחד עם זאת, במהלך ההתפתחות האבולוציונית של התרנגולאים התפתחו ככל הנראה הכרבולת והדלדל אצל הזכרים לכדי מבנה גדול יותר בעל צבע עז ובולט במטרה משנית להציג לנקבות את הכשירות והחוזק של הזכרים, מאחר שזכרים חולים או חלשים יהיו בעלי כרבולות ודלדל צבעוניים פחות. תצוגה זו, שמטרתה ליצור רושם אצל הנקבה שלזכר יש תכונות טובות אותם תוכל להוריש לצאצאיה, מצריכה השקעת משאבים ביולוגיים נוספים מצד הזכר ומפחיתה את יכולת ההסתתרות שלו מפני טורפים ומהווה לכן דוגמה לעקרון ההכבדה. 
 
בעולם הצומח ישנם כמה צמחים בעלי פרחים או פירות דמויי כרבולת. הצמח כרבולת הוא דוגמה אחת לכך וקיבל את שמו בגלל הדמיון של פירותיו לכרבולת התרנגול מבחינת צורתם (אך לא מבחינת צבעם).

==יצורים נוספים==
מבנים דמויי כרבולת בולטים אצל מיני עופות נוספים כמו כרבולתן הסלעים ועוד קוטינגיים, עגור כרבלתי, מיני קונדוריים, ברווז כרבולי ועוד.

גם אצל בעלי חיים שאינם עופות ישנן כרבולות למשל בני משפחת האיגואניים, הבסיליסקיים ולטאות מקרינות, דגים מהמשפחה כרבולניים, שפתוניים (המין Coris picta) ועקרבנוניים, וגם לכמה מהדינוזאורים היו כרבולות גדולות כמו למשל לבני משפחת ההדרוזאוריים.

==קישורים חיצוניים==

קטגוריה:אנטומיה של עופות
זהרון אדום

זהרון אדום (שם מדעי: Pterois volitans) הוא מין זהרון ממשפחת העקרבנוניים שבסדרת העקרבנונאים. הוא קרוב למין זהרון הדור, ובעבר נחשב לתת-מין שלו אך הופרד. מין זה נפוץ בטבע במימי האזור האינדו-פסיפי, אך הופץ כמין פולש בים הקריבי ובחופי אמריקה המזרחיים.

הזהרון יכול להגיע בבגרות לאורך 47 סנטימטרים בעוד הצעירים מגיעים לאורך של 2.5 סנטימטרים. הוא בעל רצועות סנפירי חזה רחבים המפוספסים בשחור-לבן בעוד הגוף מפוספס באדום-לבן. חלק מהסנפירים מכילים ארס המגונן על בעליהם. הזהרון בעל פה ענקי מוקף בזיזים בשרניים על שפתיו ובעל עיניים גדולות בחלק העליון של הראש. בניגוד להרבה עקרבנונים הוא אינו מחכה לטרף במקום אחד אלא נע אחריו לאיטו, משתמש בסנפיריו כדי לבלבל את הטרף עד ליניקתו המהירה אל פיו. הזהרון יכול לחיות 10 שנים בטבע.

מין זה הופץ כמין פולש בים הקריבי והחוף המזרחי של ארצות הברית. הוא יכול להתרבות במהירות והוא כבר התרבה מחופי קרוליינה הצפונית עד פלורידה ולאורך האיים הקריבים וחופי אמריקה המרכזית. עקב קוציו הארסיים אין לו הרבה טורפים טבעיים (אף על פי שכמה מיני דקריים, מורניים ומין של תולעת ים טורפת - בוביט יכולים לצוד אותו), והוא יכול להתרבות במהירות ולפגוע במאות דגיגים החיים בים הקריבי.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס ליניאוס
קטגוריה:עקרבנוניים
קטגוריה:בעלי חיים פולשים
קטגוריה:דגי ים בצפון אוסטרליה
קטגוריה:דגי האוקיינוס השקט